open-index/open-wikipedia-markdown huggingface dataset:
Käpy

**Käpy** on paljassiemenisen kasvin emikukinto. Paljassiemenisillä kasveilla on tavallisesti erilliset hedekukinnot eli hedekävyt ja emikukinnot eli emikävyt. Nimitys käpy viittaa näistä yleensä erityisesti emikäpyyn.

Käpy koostuu lapakosta eli kukintorangasta, jonka ympärillä on suomumaisia emilehtiä eli emisuomuja sekä havupuilla myös peitinsuomuja. Toisinaan näitä käpyjen osia kutsutaan kukiksi, mutta täsmällisesti määriteltynä paljassiemenisillä kasveilla ei ole kukkia. Monilla paljassiemenisillä kasveilla emisuomut tai peitinsuomut paksuuntuvat ja puutuvat käpysuomuiksi kävyn kypsyessä, mutta toisilla, kuten esimerkiksi havupuihin kuuluvilla katajilla (*Juniperus*), ne voivat muuttua meheviksi, ja muodostaa koppisiemenisten kasvien hedelmää muistuttavan mehevän kävyn.


Scrub Pine Pinus virginiana Cone Closeup 2000px.jpg|Mäntykasveille tyypillinen puutunut käpy. Virginianmänty (*Pinus virginiana*).
PodocarpusTotara.jpg|Podokarpuskasveille tyypillinen mehevä käpy. Maorinpodokarpus (*Podocarpus totara*).
Encephalartos transvenosus, vroulike keëls, Manie van der Schijff BT.jpg|Käpypalmuihin kuuluvan *[[Encephalartos transvenosus]]in* käpyjä.
Welwitschia mirabilis (female).jpg|Gnetofyytteihin kuuluvan ikilehden (*Welwitschia mirabilis*) käpyjä.


## Lähteet
* 

### Viitteet

## Aiheesta muualla
*
Ryöppäys

**Ryöppääminen** eli ruoka-aineen nopea keittäminen voi tapahtua kuumassa vedessä tai höyryssä kiehuttamalla. Tarkoituksena on joko pehmentää ruoka-ainetta, poistaa siitä makuhaittoja tai myrkkyjä taikka hidastaa entsyymien toimintaa. Ryöppäämisessä ruoka-aine ei ehdi kypsyä.

Kemiallisessa mielessä ryöppäys on yksikköoperaatioihin kuuluva kiinteä-nesteuutto. Ruoka-aineessa ei siis ryöpättäessä tapahdu kemiallista reaktiota, vaan sen ainesosat eriytetään fysikaalisesti toisistaan uuttamalla osa niistä veteen.

## Kasvisten ryöppäys

Monet kasvikset ryöpätään ennen pakastamista tai hapattamista, jotta entsyymitoiminta pysähtyisi ja mikrobit kuolisivat.

## Sienten ryöppäys

Tyypillisiä ryöpättäviä sieniä ovat kirpeänmakuiset rouskut. Rouskujen ryöppäämisen tarkoitus on poistaa kirpeää makua ja siihen riittää lyhyt kertaryöppäys. Tähän löytyy monenlaisia ohjeita, joissa liotus- ja ryöppäysajat vaihtelevat. Useimmat rouskut tulee ryöpätä, mutta esimerkiksi sellaisenaankin miedon makuiset leppärouskut ja kultarousku eivät vaadi ryöppäystä.

## Korvasienten keittäminen
Myrkyllinen korvasieni on käsiteltävä ryöppäämisen sijaan keittämällä avonaisessa kattilassa kaksi kertaa vähintään viisi minuuttia runsaassa vedessä, jotta hengenvaarallinen solumyrkky gyromitriini saadaan liukenemaan. Keitinvesi on siihen liuenneiden myrkkyjen takia kaadettava jokaisen keittämiskerran jälkeen pois ja sienet huuhdeltava hyvin. Riittävästä tuuletuksesta on huolehdittava. 

Muita myrkkysieniä ei tule ryöpättynä tai keitettynäkään syödä. Esimerkiksi punakärpässientä ei suositella ruokasieneksi, vaikka sen myrkyt ovat vesiliukoisia ja vähenevät keitettäessä. Sen sijaan esimerkiksi valkokärpässienen ja suippumyrkkyseitikin hengenvaaralliset myrkyt eivät häviä keittämälläkään, joten niitä ei saa missään tapauksessa syödä.

## Katso myös
*Kalttaus

## Lähteet
Leo I

**Leo I** eli **Flavius Valerius Leo Augustus** (401–18. tammikuuta 474) oli Itä-Rooman keisari 457–474.

Leo kruunattiin keisariksi 7. helmikuuta 457. Se oli ensimmäinen kerta, jolloin Konstantinopolin patriarkka oli mukana kruunajaisissa. Leon valitsi keisariksi armeijan komentaja Aspar, joka aluksi piti Leoa nukkehallitsijanaan. Leo onnistui kuitenkin päästä eroon Asparista, kun hän liittoutui isaurialaisten kanssa. Aspar syrjäytettiin ja murhattiin vuonna 471.

Leon tytär Ariadne meni naimisiin isaurialaisten johtajan Tarasicodissan kanssa, josta myöhemmin tuli keisari Zenon vuonna 474. 

Leon aikana hunnit ja gootit hyökkäsivät useita kertoja Balkanille, mutteivät pystyneet valtaamaan Konstantinopolia Theodosius II:n rakennuttamien muurien takia. Vuonna 467 Leo nimitti Anthemiuksen Länsi-Rooman keisariksi.

Vuonna 468 hän lähetti retkikunnan vandaaleja vastaan, mutta se kukistui Leon langon Basiliscuksen takia.
 

## Lähteet
Kalttaus

**Kalttaamisessa** ruoka-ainetta keitetään, kunnes sen uloin kerros on valmis irrotettavaksi.

Kalttaus tarkoittaa myös kokonaisen ruhon käsittelyä karvojen poistamiseksi niin, että nahka jätetään paikoilleen – toisin kuin nylkemisessä. Esimerkiksi sian ruho kastetaan kiehuvaan veteen, minkä jälkeen karvoitus, nahan pintakerros ja niissä olleet epäpuhtaudet irtoavat helposti. Myös siipikarjan ruhot kaltataan kynimisen helpottamiseksi.
## Eri ruokien kalttausta

* Tomaattien kalttauksessa tomaatteja pidetään kuumassa vedessä niin kauan, että tomaatin ohuen ulkokuoren saa helposti vedettyä irti.

* Manteleiden kalttauksen tarkoituksena on irrottaa mantelin karvas, ruskea ja ohut ulkokuori kellertävästä sisuksesta.

## Katso myös
* Ryöppäys
Leo II

**Leo II** eli **Flavius Leo Augustus** (467 – 10. marraskuuta 474) oli Itä-Rooman keisari vuonna 474. Hänen isänsä oli Zenon ja hänen äitinsä oli keisari Leo I:n tytär Ariadne. 

Leo I:n lähimpänä sukulaisena hänestä tuli keisari vuonna 474. Zenon hallitsi valtakuntaa poikansa ollessa vielä alaikäinen. Kun Leo kuoli vain kymmenen kuukautta sen jälkeen kun hänestä oli tullut keisari, seurasi Zenon häntä keisarina.

## Lähteet

## Aiheesta muualla
QQ Blue

**QQ Blue** oli vuosina 1986–1987 toiminut suomalainen rock-yhtye. Yhtyeen laulusolistina toimi Joe Meikle ja kitaristina aiemmin Dingon kitaristina toiminut Jonttu Virta. Meikle ja Virta perustivat yhtyeen pian Dingon vuoden 1986 hajoamisen jälkeen.

Yhtyeen basisti oli Olli-Pekka ”Patu” Ruohonen.

QQ Bluen ura jäi lyhyeksi. Se julkaisi vuonna 1987 *[[Crusade (albumi)|Crusade]]*-nimisen studioalbumin ja hajosi saman vuoden aikana. QQ Blue teki noin 150 esiintymistä. Yhtyeen esiintymiskielenä oli englanti.

## Diskografia
* *[[Crusade (albumi)|Crusade]]* (Finnlevy, 1987)

### Singlet
* ”Poor little rich girl” / ”Already wrecked” (1987)
* ”Can't go on” / ”Goodbye little dreamer” (1987)

## Lähteet

## Aiheesta muualla
*
Beherit

**Beherit** on suomalainen black metal -yhtye, joka perustettiin vuonna 1989 Rovaniemellä. Hieman myöhemmin 90-luvun alkupuolella yhtye vaikutti Kuopiossa, ja viimeisimmissä vaiheissa Helsingissä. 

Beheritiä pidetään Suomen ensimmäisenä black metal -yhtyeenä. Yhtyeen viimeiset albumit eivät ole olleet enää tyyliltään black metallia vaan koskettimilla ja muilla koneilla tehtyä rituaalimusiikkia black metal -hengessä. Muutoksen syynä on, että yhtyeen vokalistina ja kitaristina toiminutta Marko Laihoa ei enää kiinnostanut metallimusiikin tekeminen. Beherit lakkasi olemasta, mutta Laiho jatkoi musiikin tekemistä. Vuonna 1999 tuli julki Suuri Shamaani -CD täynnä kosketinvoittoista ambientia. Tämän jälkeen Laiho jatkoi DJ Gamma -nimellä hardcore techno -piireissä. 

Keväällä 2009 yhtye julkaisi ensimmäisen uuden albumin (Engram) yli kymmenen vuoden tauon jälkeen. Kahdesta edellisestä, ambient-vaikutteisesta albumista (H418ov21.C, Electric Doom Synthesis) poiketen, Engram on Drawing Down The Moon -albumin tyylistä black metalia raskailla kitarasoundeilla höystettynä. 

Loppuvuodesta 2020 Beherit palasi ambient-vaikutteiseen black metalliin albumilla Bardo Exist. 

Yhtye julkaisi demon "Down There..." -nimellä The Lord Diabolus.  

Beherit palasi keikkailemaan vuoden 2024 tammikuussa, kun se esiintyi Rites Of North -tapahtumassa Oulussa 27.1.2024. Tuota ennen yhtye oli esiintynyt viimeksi vuonna 1992.  

## Jäsenet
* Nuclear Holocausto Vengeance – laulu, kitara, kosketinsoitin (1989–1996, 2007–)
* Ancient Corpse Desekrator – kitara (2007–)
* Abyss, Twisted Baptizer – basso (2007–)
* Sodomatic Slaughter – rummut (1989–1993, 2007–)

### Entiset jäsenet
* Daemon Fornication – basso
* GoatGoddess of Necrosodomy – kosketinsoitin, taustalaulu (1989–1993) 
* Black Jesus – basso (1993)
* Necroperversor – rummut (1993)
* Kimmo Luttinen – rummut (ks. Impaled Nazarene & Catamenia)

## Diskografia
### Studioalbumit
* 
* 
* 
* 
* 
* 
* 

### EP:t
* 
* 
* 

### Kokoelma-albumit
* 

### Split-albumit
* 
* 

### Demot
* 
* 
* 
* 
* 

## Aiheesta muualla
* Beheritin fanisivu 
* 
*
Iin junaturma

**Iin junaturma** tapahtui keskiviikkona 9. helmikuuta 2000 kello 15.04.48 Iissä, Oulun pohjoispuolella, Olhavan ja Iin liikennepaikkojen välillä rataosuudella Oulu–Tornio.

Rovaniemeltä Oulun kautta Kajaaniin matkalla ollut pikajuna P&nbsp;974 ja rataa ylittämässä ollut pakettiauto törmäsivät toisiinsa vartioimattomassa Akolan metsäautotien tasoristeyksessä. Törmäyksen seurauksena juna suistui kiskoilta ja pakettiauto vaurioitui käyttökelvottomaksi.

Törmäyksessä Mercedes-Benz 307D -mallisen pakettiauton peräosa kiilautui raskaan dieselveturin alle suistaen sen ja kaikki junan neljä vaunua raiteilta. Junan nopeus oli törmäyshetkellä 120&nbsp;km/h. Onnettomuudessa vakavimmin loukkaantui veturinkuljettaja, lievempiä vammoja saivat pakettiauton kuljettaja ja yhdeksän junamatkustajaa.

Yhteentörmäyksessä veturin kulkusuunnassa etummainen teli suistui heti kiskoilta. Veturi jatkoi matkaansa työntäen pakettiautoa edellään noin 25 metrin matkan ennen kuin auto sinkoutui junan oikealle puolelle. Veturin takateli pysyi kiskoilla ainakin 100 metrin matkan törmäyskohdasta, jolloin veturi suistui alas ratapenkereelle vieden ensimmäisen vaunun mukanaan.

160 metrin päässä tasoristeyksestä veturin keula törmäsi maahan, ja veturi kääntyi lähes 180 astetta keula tulosuuntaan kaatuen vasemmalle kyljelleen, ja se liukui vielä kyljellään perä edellä 25 metrin matkan ennen pysähtymistään 185 metrin päähän tasoristeyksesta ja 18 metrin päähän radasta.

Myös junan ensimmäinen vaunu kaatui kyljelleen suistuvan veturin vetäessä sen etutelin pois kiskoilta ja takaa tulevien vaunujen pakottaessa sen pois raiteilta. Loukkaantuneista matkustajista kuusi istui ensimmäisessä vaunussa. Loput kolme vaunua suistuivat kiskoilta mutta pysyivät pystyssä raiteen päällä.

Onnettomuuden seurauksena junan veturi, Dr16 nro 2814, jouduttiin pahoin vaurioituneena hylkäämään. Veturista tuli näin ollen Dr16-sarjan ensimmäinen hylätty veturi. Myös junan ensimmäinen vaunu hylättiin. Onnettomuuden kokonaiskustannukset olivat noin 20,3 miljoonaa markkaa (noin 3,4 miljoonaa euroa).

## Lähteet
* 
### Viitteet
Foinikia

**Foinikia** (foin. 𐤊𐤍𐤏𐤍, ) oli vuoden 2500 eaa. tienoilla perustettu talassokratia.

## Väestö

Foinikialaiset olivat Lähi-idässä itäisen Välimeren pohjukassa nykyisen Libanonin tienoilla noin 3500–146 eaa. vaikuttanut seemiläistä foinikian kieltä puhunut kansa, joka perusti myöhemmän Rooman kilpailijan Karthagon vuonna 814 eaa. suojaisaan merenlahteen. Foinikialaiset olivat läheistä sukua kanaanilaisille, ja tällä nimellä he kutsuivat myös itseään.

Foinikialaiset olivat kauppiaita ja merenkulkijoita, jotka perustivat kauppasiirtokuntia hyvinkin kauas kotimaastaan. Foinikia laajeni merelle, koska maa-alueilla oli jo muita kansoja. Toisaalta idässä oli vuoristo. Ei tiedetä, miten varhain Foinikian rannikolta on purjehdittu vaikka joidenkin teorioiden mukaan olisi purjehdittu jo neoliittisella kivikaudella. Foinikian yhdistivät maa- ja merikaupan reitit. Idästä tuli kauppatavaraa, jota voitiin myydä edelleen merikaupan välityksellä.

Foinikialaiset olivat taitavia laivanrakentajia ja merenkulkijoita. Purjehdusmatkat ulottuivat muun muassa nykyisiin Espanjaan ja ehkä Englantiin asti. Foinikialaisia siirtokuntia oli Karthagon lisäksi Kyproksella, Ródoksella, Kreetalla, Maltalla, Sisiliassa, Sardiniassa, sekä Marseillessa Etelä-Ranskassa ja Cádizissa Espanjassa.

## Kaupungit

Tunnetuimmat Foinikian kaupunkivaltiot olivat Sidon ja Tyros. Muita olivat Arvad (Aradus), Byblos eli Gubla, Ugarit, Tripoli, Batrun, Beirut ja Baalbek. Foinikian kaupunkivaltiot liittoutuivat yhteen yhteisten etujen vuoksi. Eri aikoina eri kaupunki oli johtavassa asemassa. Johdossa oli Ugarit 1600–1500, Byblos 1400–1300, Sidon 1200–1100, Tyros 1100–800 ja Tripoli viidennellä vuosisadalla (500–400) eaa.

Kuningas Salomon aikalaisen Hiramin isän Abibaalin aikana (900–800 eaa.) perustettiin kauppa-asema Kyprokselle, Sardiniaan sekä Tunisiaan Uticaan ja Hippokseen. Tyros perusti kauppa-asemia Etelä-Espanjaan Cádizin lähelle mahdollisesti jo 1100-luvulla eaa. Foinikialaisten perustama kaupunki Kyproksella oli Kition, nykyinen Lárnaka.

## Uskonto

Foinikian hallitseva uskonto oli läheistä sukua Välimeren itärannikolla Syyrian ja Palestiinan alueilla muinoin asuneiden kanaanilaisten uskonnolle. Sen ylijumala oli Ēl. Häntä aktiivisempi oli Baal, ’Herra’, joka yhdistettiin säähän ja sateeseen ja joka toi hedelmällisyyttä. Jumalattaria olivat muun muassa Athirat, Ēlin puoliso, sekä Astarte, rakkauden ja sodan raju jumalatar, Baalin sisar ja mahdollisesti myös puoliso. Baalin mahtavat vastustajat olivat Yamm sekä suuret merihirviöt Litan ja Tunnan (*[[Raamattu|Raamatun]]* Leviatan ja Tannin).

## Lähteet
Minkiö

**Minkiö** on Jokioisten kunnan kylä Lounais-Hämeessä, kuntakeskuksen pohjoispuolella yhdystien 2813 (Humppilantie) varrella, johon suuri osa Minkiön taloista on keskittynyt. Minkiön kylään kuuluvat Kalakosken, Minkiönkylän, Nivan ja Uudenkulman kulmakunnat. Kyläalue on hajanainen ja sijaitsee peltomaiseman ympäröimänä kuntakeskuksen pohjoispuolella. Kylän läpi virtaa Jänhijoki.

## Lähteet
301 eaa.

## Tapahtumia
* Ensimmäinen maininta Pergamonissa valmistetusta pergamentista.
* Seleukos liittyy Lysimakhosin ja Kassandroksen liittoon Antigonos I:stä vastaan. "Kuninkaiden taistelussa" Antigonos kaatuu, kun Seleukoksen norsut estävät Demetrioksen pääsemästä isänsä avuksi.

## Syntyneitä
*

## Kuolleita
* Antigonos I

## Lähteet
Eija Lapinleimu

**Eija Liisa Lapinleimu** (s. 1969) on suomalainen kauppatieteiden maisteri, kirjailija ja itsehoito-ohjaaja.

Vuonna 2005 Otava julkaisi Lapinleimun elämäkerrallisen esikoisteoksen 10 ja 1/2 gurua. Turun Sanomien kriitikon Kaisa Kurikan mukaan "Kirjasta saa vaikutelman, että Lapinleimu on ehtinyt kärsiä kaikista niistä vaivoista, riippuvuuksista ja fobioista, joita on käsitelty viime vuosien aikakauslehdissä." Julkaisun jälkeen huomattiin, että kirjassa oli plagioitu useita tunnettuja runoilijoita. Lapinleimu oli ottanut runot nimiinsä ilmoittamatta alkuperäistä tekijää. Otavan kustannuspäällikkö Tero Norkola selitti plagiointia sillä, että Lapinleimu oli käyttänyt katkelmia lapsuuden ja nuoruuden päiväkirjoistaan, joihin oli kirjoittanut eri runoilijoiden tekstejä. Eräs väitetysti Lapinleimun lapsuuden päiväkirjasta 1980-luvun alussa otettu runo oli todellisuudessa kuitenkin julkaistu vuosia myöhemmin, vuonna 1990.

Kalevassa Oulun kirjaston entinen kirjastonhoitaja, Turun ammattikorkeakoulun tutkimus- ja kehittämispäällikkö Aulikki Holma piti tapausta osoituksena kustantamisen heikentyneestä ammattitaidosta.

Vuonna 2005 Lapinleimu tuomittiin kahdeksi vuodeksi ja kuudeksi kuukaudeksi vankeuteen törkeästä kavalluksesta. Hän kavalsi 170&nbsp;000 euroa yhdysvaltalaiselta suuryhtiöltä. Osan rahoista hän siirsi Thaimaahan Koh Samuilla sijaitsevan talon ostoa varten, ja osan hän käytti kouluttautuakseen kehonhallintaa opastavaksi elämäntapaneuvojaksi.

## Julkaisut
* 

## Katso myös
* Kurjuuskirjallisuus
* Petos
* Plagiointi
* Luettelo huijauksista

## Lähteet
Mauste

**Mausteet** ovat aineita, joita lisätään ruokaan tuomaan makua tai parantamaan säilyvyyttä. Mausteet voivat olla voimakkaan makuisia tai voimakasaromisia kasvin osia, kasvista eristettyjä ainesosia tai mineraaleja. Maustekasveja käytetään usein hajusteissa ja kosmetiikassa, mutta mausteita on käytetty myös lääkkeinä sekä uskonnollisissa rituaaleissa.

## Historia
Mausteet ovat olleet läsnä ihmisten historiassa hyvin pitkään. Ne olivat yksi kalleimmista asioista, joita käytettiin vaihdon välineinä muinaisina aikoina ja keskiajalla. Mausteet olivat ensisijainen syy siihen, miksi portugalilainen merenkävijä Vasco da Gama purjehti Intiaan. Suurin piirtein samoihin aikoihin, kun Kristoffer Kolumbus löysi Uuden maan, hän kärkkäästi kuvasi uudet löytyneet mausteet mahdollisille sijoittajille.

Erityisesti suolaa on käytetty ruoan säilöntään ja pilaantuneen ruoan maun peittämiseen. Suolattu ravinto säilyy pitkään, ja liottamalla siitä saadaan taas syöntikelpoista.

Suomessa Meira on mausteiden markkinajohtaja. Meiran maustetehdas Helsingin Vallilassa on toiminut vuodesta 1920.

## Maustekasvit
Mausteena käytettävät kasvit luokitellaan useimmiten yrteiksi, sillä maustekasvi ei ole ruokaa, vaan sen tarkoitus on toimia maun antajana. Kasvista voidaan käyttää lehtiä, kukkia, juurta, vartta, kuorta, hedelmiä, marjoja, siemeniä tai eristettyjä aineita. Usein kasvin osat kuivataan paremman säilyvyyden vuoksi ja kuljettamisen helpottamiseksi sekä jauhetaan, jotta niitä olisi helpompi käyttää.

## Maustemineraalit
Ruokasuola (NaCl) on mineraali, jota louhitaan suolakaivoksista tai kerätään merivettä haihduttamalla. Mineraalina sen kutsumanimi on haliitti eli vuorisuola.

## Mausteseokset
Monilla valmistajilla on eri ruokalajeihin käytettäviä mausteseoksia, kuten broilerimauste, pizzamauste ja aromisuola. Niiden tärkeä ainesosa on lisäaine natriumglutamaatti (E621), jonka ansiosta sinänsä mauton ruoka saadaan maistumaan paremmalta.

Maustesuolat ovat mausteseoksia, jotka koostuvat tavallisesta ruokasuolasta ja erilaisista mausteista. Niitä ovat aromisuola, chilisuola, persiljasuola, seesamisuola, sipulisuola, sitrussuola, sitruunasuola, valkosipulisuola, yrttisuola. Yrttisuolassa on suolaa sekä kuivattuja yrttejä jauhettuina.  Sellerisuola on myös maustesuola, mutta se ei nimestään huolimatta sisällä ruokasuolaa. Se on mukulasellerijauhe, jolla maustetaan salaatinkastikkeita, tomaattimehua ja vihannesruokia.

## Lähteet
* 
* 

### Viitteet

## Aiheesta muualla

* Toni Rantaniitty, Kehittämistutkimus: Mausteiden kemiaa verkkomateriaalina peruskouluun, Helsingin yliopisto, Kemian laitos, Pro gradu -tutkielma, 26.5.2014 (Pdf)
* Mausteiden käyttötietoutta Meiran sivuilla 
* Kryddeurter  
* Indian Institute of Spice Research 
* Science Daily: Food Bacteria-Spice Survey Shows Why Some Cultures Like It Hot
Tiikeribarbi

**Tiikeribarbi** (*Puntigrus tetrazona*) on särkikaloihin kuuluva kala. Se on suosittu akvaariokala.

## Koko ja ulkonäkö
Tiikeribarbilla on neljä tummaa raitaa kellertävällä pohjalla, lähisukulaislajilla viisiraitabarbilla raitoja on viisi, mistä kertovat myös tieteelliset nimet (*tetrazona* = neliraitainen, *pentazona* = viisiraitainen). Evät ovat punaiset. Kuononkärki on koiraalla punainen, minkä avulla voi erottaa aikuisten yksilöiden sukupuolet toisistaan. 

## Alkuperä
Tiikeribarbi on kotoisin Sumatran ja Borneon joki- ja järvivesistä.

## Käyttäytyminen ja lisääntyminen
Tiikeribarbi on todella aktiivinen kala ja saattaa näykkiä pitkäeväisten kalojen eviä. Niitä pidetään vähintään neljän yksilön parvessa, johon muodostuu tiukka nokkimisjärjestys. Mitä suuremmassa parvessa tiikeribarbit elävät, sitä rauhallisemmin ne käyttäytyvät. Liian pienessä parvessa barbit kiusaavat usein parven pienimmän hengiltä, tai saattavat ahdistella muiden lajien kaloja.

## Vesiolot ja ravinto
Pehmeä tai keskikova vesi, pH 6,5–7,5 , lämpötila 24–26 °C, akvaarion pituus vähintään 80&nbsp;cm 

## Lähteet

## Aiheesta muualla

* 
* 
*
Fenyylihydratsiini

**Fenyylihydratsiini** on väritön tai vaaleankeltainen aromaattinen yhdiste, joka liukenee veteen. Fenyylihydratsiinin moolimassa on 108,14 g/mol, sulamispiste 19,5 °C, kiehumispiste (hajoaa) 243,5 °C, tiheys 1,1 g/cm3 (vesi = 1,0 g/cm3), leimahduspiste 88 °C, itsesyttymislämpötila 174 °C ja CAS-numero 100-63-0. Se on syövyttävä, karsinogeeninen ja myrkyllinen aine. Fenyylihydratsiinista käytetään myös nimiä *hydratsiinobentseeni* ja *monofenyylihydratsiini*.

## Valmistus ja käyttö
Fenyylihydratsiinia valmistetaan bentseenidiatsoniumkloridista pelkistimen, esimerkiksi natriumsulfiitin, avulla. Laboratorioissa käytetään usein tina(II)kloridia. Myös aniliini ja klooriamiini reagoivat emäksisissä olosuhteissa muodostaen fenyylihydratsiinia. Yhdistettä käytetään värien ja lääkeaineiden valmistuksessa ja analyyttisenä reagenssina aldehydien ja ketonien toteamiseen.

Hermann Emil Fischer käytti fenyylihydratsiinia sokerien tutkimuksessa, josta hän sai Nobelin kemianpalkinnon.

## Johdannaisia
*Asetoksifenyylihydratsiini, CAS: 114-83-0

## Lähteet

## Aiheesta muualla
*
Halaaminen

**Halaaminen** on kosketuksen muoto, jossa kaksi tai useampi henkilöä kietoo kätensä tiukasti toistensa vartaloiden ympärille yleensä rinnan korkeudelta. Useamman yksilön yhteistä halausta sanotaan joukko- tai ryhmähalaukseksi.

## Terveysvaikutukset
Halaamisella on tutkittuja, myönteisiä terveysvaikutuksia. Se tuottaa oksitosiinia, joka lievittää ahdistusta ja vahvistaa ihmisten välistä kiintymystä ja luottamusta toisiinsa. Eräs yhdysvaltalainen yliopistotutkimus osoitti, että koskettaminen muun muassa lieventää kivun tunnetta, alentaa diabeetikoilla veren glukoosiarvoja sekä parantaa syöpäpotilaiden vastustuskykyä.

Halaamisen yhteydessä kehoon välittyy dopamiinia, joka kohottaa mielialaa. Lisäksi halaaminen vapauttaa kehoon endorfiineja sekä serotoniinia, jotka estävät yhdessä alakuloa ja edistävät muun muassa painonhallintaa.

Halaaminen lisää itseluottamusta etenkin lapsilla, ja juuri itseluottamuksen kannalta lapsen on erityisen hyvä saada paljon halauksia vanhemmiltaan. Tällöin hän tuntee olonsa arvostetuksi ja rakastetuksi.

## Katso myös
* Paijaaminen

## Lähteet

## Kirjallisuutta
* 

## Aiheesta muualla
303 eaa.

## Tapahtumia
* Demetrios joukkoineen valloittaa Peloponnesoksen. Sen seurauksena hänet valitaan Makedoniaa vastaan käytävän sodan johtajaksi Istmoksen kokouksessa.

## Syntyneitä
*

## Kuolleita
*

## Lähteet
Vuoden 1992 talviolympialaisten mitalitaulukko

**[[Talviolympialaiset 1992|Vuoden 1992 talviolympialaisissa]]** oli mukana urheilijoita 64 eri maasta, jotka kilpailivat 57 olympiatapahtumassa. Mitalitaulukon ykkössijan saavutti Saksa.

## Mitalitaulukko

## Lähteet
304 eaa.

## Tapahtumia
* Rooma ja Samnia sopivat rauhan.
* Merikaupan helpottamiseksi Roomassa otetaan hopeakanta käyttöön.

## Syntyneitä
*

## Kuolleita
*

## Lähteet
305 eaa.

## Tapahtumia
* Roomalaiset valloittavat samnialaisten pääkaupungin Bovianumin.
* Seleukos myy Aleksanterin valtakunnan pohjoisintialaiset maakunnat, Belutsistanin ja Afganistanin Magadhan kuninkaalle Tsandraguptalle viidestäsadasta sotanorsusta.

## Syntyneitä
*

## Kuolleita
*

## Lähteet
306 eaa.

## Tapahtumia
* Demetrios I voittaa Kyproksen luona egyptiläisen laivaston, jonka jälkeen hänen isänsä Antigonos I ottaa kuninkaan arvonimen. Hänen esimerkiään seuraavat Lysimakhos Traakiassa, Kassandros Makedoniassa, Ptolemaios Egyptissä ja Seleukos Babyloniassa.

## Syntyneitä
*
## Kuolleita
*

## Lähteet
Marjaniemen majakka

**Marjaniemen majakka** sijaitsee Hailuodon Marjaniemessä noin 50 kilometrin päässä Oulusta.

## Aika ennen majakkaa
1770-luvulla Oulun porvarit rakensivat Hailuodon länsipuolen väylää varten ensimmäisen puisen 16 sylen korkuisen tunnusmajakan Marjaniemen kärkeen. Tämä majakka kunnostettiin Oulun kauppaseuran aloitteesta 1786 ja 1800. Valtio lunasti 1849 haltuunsa tunnusmajakan ja luotsikohtauspaikan miehittämättömän ns. porttiviitta-aluksen eli porttiprikan. Myrsky vei porttiprikan usein karkuun, ja vuonna 1881 se korvattiinkin rautapoijulla. Puinen tunnusmajakka oli tarkoitus muuttaa valomajakaksi jo vuonna 1854 rakentamalla lyhtykoju ja sinne valolaite peiliheijastimineen. Krimin sota esti suunnitelmat. Sodan jälkeen Marjaniemen tunnusmajakkaa korjattiin taas 1857.

## Majakkarakennus ja laitteisto
1860-luvulla alkaneen majakoiden uudistamishankkeen neljän ensimmäisen joukossa oli Marjaniemi, jonka sai suunniteltavakseen arkkitehti Axel Hampus Dalström yleisten rakennusten ylihallituksesta. Katovuosi 1866 ja sitä seurannut nälänhätä siirsivät majakan ja sen viereen rakennettujen majakanvartijoiden asumusten valmistumisen kesään 1871. Majakan piirustukset olivat tosin valmistuneet jo joulukuussa 1869. Ensimmäisen kerran majakan valo sytytettiin 3. syyskuuta 1871.

Majakkatorni on muurattu tiilestä ja tornin ulkopinta on rapattu valkoiseksi. Tornissa on 110 askelmaa ilman välitasanteita. Majakan korkeus maanpinnasta on 25 metriä ja merenpinnan tasosta 30,2 metriä.  Alun perin majakkaan asennettiin Fresnelin järjestelmän mukainen linssilaitteisto, joka näytti valoa 20 sekunnin välein etelän ja koillisen väliseen sektoriin 11 meripeninkulman päähän. Ensimmäinen polttimo toimi naurisöljyllä, jota kului n. 250 litraa vuodessa. Kesällä 1908 se korvattiin kaasuöljypolttimolla, joka pidensi majakan kantomatkaa 16 meripeninkulmaan. Vuonna 1950 majakkaan tuli asetyleenikaasuvalo ja 1962 se sähköistettiin. Vanhat kaasulaitteet asennettiin Säpin majakkaan Porin edustalle. Majakan nykyinen valoteho on 1,36 miljoonaa kandelaa. Vuonna 2025 majakan valonlähteeksi linssin sisälle asennettiin LED-lamppu. Majakan tornin ikkunassa on aiemmin ollut myös Marjaniemen kalasataman väylän lisäloisto: lisäloisto on kuitenkin poistettu ja siitä ovat muistona enää ikkunan värilasit. Majakassa on lisäksi nettikamera.

## Toiminta
Marjaniemessä työskenteli majakkamestari ja kaksi majakanvartijaa aina vuoteen 1962, jolloin majakan viereen rakennettiin myös Marjaniemen luotsiasema. Sitä korjattiin ja laajennettiin 1987 ja siinä toimii Oulun yliopiston Perämeren tutkimuslaitos.  Nykyään Marjaniemi on Raahessa sijaitsevan Perämeren luotsiaseman toinen tukiasema, jossa toimii viisi luotsikutterinhoitajaa.

## Lähteet
* 

## Aiheesta muualla

* Marjaniemi ja majakka
Akku

**Akku** (alun perin **akkumulaattori** a Nimellinen sähköparin jännite volteissa. Useimmat akut koostuvat useasta sarjassa olevasta sähköparista. Esimerkiksi auton 12&nbsp;V:n akussa on 6 sähköparia, joista kukin antaa 2,0&nbsp;V, joten kokonaisjännite on 12 volttia.
*b Energiatiheys = energia/massa ja energia/tilavuus
*d Latauksen/purkautumisen hyötysuhde (%)
*e Energiayksikkö/kuluttajahinta (W·h/US$)
*j Sallittu purkautumisaste, jotta on vielä ladattavissa
*f Itsestään purkautumisen määrä (% kuukaudessa)
*g Latauskertojen määrä
*h Käyttöikä
*i Geeli tai elektrolyyttimateriaali on absorboitunut lasikuituun.
*k Pääasiallisia käyttökohteita
*l "Raskas" ja "kevyt" viittaavat energiatiheyteen.
*p Testituotannossa
*q Ei voida varastoida lataamattomana
*r Riippuu latausasteesta
*t Lämpötilasta riippuvia ongelmia
*x Latausongelmia: jos akku puretaan alle tietyn jännitetason, akkua ei mahdollisesti enää sen jälkeen pystytä lataamaan. Myös yliladattu akku tulee epävakaaksi ja voi räjähtää.
*y 99 prosenttia lyijyakkujen lyijystä kierrätetään.

## Katso myös
* Akkuhappo
* Akkulaturi
* Akkutesteri
* Akkuvesi
* Anodi
* Elektrodi
* Galvaaninen kenno
* Jännitelähde
* Katodi
* Kondensaattori
* Paristo
* Polttokenno
* Sisäinen resistanssi
* Virtausakku
* Voltan patsas

## Lähteet
* 
* 
* 
* 
* 
* 
* 

### Viitteet

## Vanhaa kirjallisuutta
* Dr Strasser: Aus der Physik und Chemie des Bleiaccumulators (1912) 
* Roloff, Max: Der Elektrische Akkumulator (1914) 
* Turunen, W.: Akkumulaattorit (1913)

## Aiheesta muualla

*Uusikaupunki.fi: Akkujen kunnossapito 
*Sanna Seppälä: Sähköautojen akkujen kemia, Metropolia Ammattikorkeakoulu, Insinöörityö, 13.1.2011 (pdf)
314 eaa.

## Tapahtumia
* Delos-saari julistautui itsenäiseksi.

## Syntyneitä
*

## Kuolleita
* Ksenokrates, kreikkalainen filosofi
315 eaa.

## Tapahtumia
* Antigonos I haluaa palauttaa valtakunnan yhtenäisyyden, jonka seurauksena makedonialaiset kenraalit ovat taas taistelussa keskenään.
* Roomalaiset häviävät samnialaisille Tarracinassa.

## Syntyneitä
*
## Kuolleita
*

## Lähteet
316 eaa.

## Tapahtumia
* Diadokkisodat: 
** Kassandros piirittää Olympiasta Pydnassa. Vallattuaan kaupungin Kassandros antaa teloittaa Olympiaan ja ottaa vangikseen Aleksanteri IV:n ja hänen äitinsä Roksanen.
** Kassandroksesta tulee Makedonian hallitsija ja Aleksanteri IV:n holhooja.
** Antigonos I:n ja Eumeneen joukot kohtaavat Paraitakenen taistelussa joka päättyy tasapeliin.

## Syntyneitä
* Egyptin Arsinoe II.

## Kuolleita
* Olympias, Aleksanteri Suuren äiti (teloitettiin)
318 eaa.

## Tapahtumia
* Antigonos I ottaa vallan Kappadokian maaherralta Eumenelta ja lähtee sitten kohti Babylonia, jonka jälkeen Antigonos hallitsee kaikkia Aleksanterin valtakunnan aasialaisia maankuntia.

## Syntyneitä
*
## Kuolleita
*

## Lähteet
319 eaa.

## Tapahtumia
* Toinen diadokkisota alkoi
## Syntyneitä
*
## Kuolleita
* Antipatros, makedonialainen kenraali

## Lähteet
312 eaa.

## Tapahtumia

* Gazan taistelu
* Seleukidien hallitsijasuku alkoi hallita Persiaa
* Via Appiaa aletaan rakentaa
* Seleukos perustaa makedonialaisdynastian Mesopotamiassa

## Syntyneitä
*

## Kuolleita
* Herakleides Pontoslainen, antiikin kreikkalainen peripateettiseen koulukuntaan kuulunut filosofi.

## Lähteet
Nebra

**Nebra** (tai **Raneb**) oli muinaista Egyptiä 2. dynastian aikaan vuoden 2865 eaa. tienoilla hallinnut faarao.

Nebran hallituskaudesta ei tiedetä juuri mitään, sillä tältä ajalta ei ole löydetty juurikaan kirjallisia merkintöjä. Nebra on kuitenkin ensimmäinen faarao, jonka nimessä on Ra-jumalan nimi. Tämä tarkoittaa mahdollisesti, että Nebra perusti Ra-jumalan kultin.

Mit Rahinasta Memfiksen lähellä on löydetty steela, jossa on Nebran nimi. Tämä merkitsee mahdollisesti sitä, että hänen hautansa sijaitsee (edeltäjiensä tavoin) jossain päin Sakkaraa. Nebran sinetti on löydetty Hetepsekhemwyn haudasta Sakkarassa, joten on mahdollista, että Nebra valtasi haudan itselleen.
398 eaa.

## Tapahtumia
* Neferites I:stä tuli Egyptin faarao ja 29. dynastian perustaja.
* Syrakusan hallitsija Dionysios I aloitti sodan Karthagoa vastaan.

## Syntyneitä
*
## Kuolleita
* Amyrtaios, 28. dynastian ainoa Egyptin faarao.
346 eaa.

## Tapahtumia
*Filokrateen rauha solmittiin Ateenan ja Makedonian välillä.

## Syntyneitä
*
## Kuolleita
*
396 eaa.

## Tapahtumia
* Roomalaiset valtasivat Vejin kaupungin kymmenen vuoden piirityksen jälkeen Marcus Furius Camilluksen johdolla.
* Karthagolaiset joutuivat lopettamaan Syrakusan piirityksen, mutta tuhosivat Messenen. 
* Agesilaos II johti hyökkäystä Persian valtakuntaa vastaan tarkoituksenaan vallata Persian vallan alla olleet kreikkalaiset kaupungit. 
* Spartan kuninkaan Arkhidamos II:n tyttärestä Kyniskasta tuli ensimmäinen nainen, joka voitti Olympian kisat, kun hänen omistamansa hevosvaljakko voitti.

## Syntyneitä
* Ksenokrates, kreikkalainen filosofi ja Platonin Akatemian johtaja

## Kuolleita
*

## Lähteet
395 eaa.

## Tapahtumia
* Korintin sota (395 eaa.-387 eaa.):
** Ateenan, Korinttin, Argoksen ja Boiotian kaupunkien kuten Theban välinen liitto taistelee Spartaa vastaan.
** Haliartoksen taistelu, thebalaiset yllättivät spartalaiset. Lysandros kuoli taistelussa.
** Spartan kuningas Pausanias tuomitaan kuolemaan sen jälkeen kun hän ei onnistunut auttamaan Lysandrosta. Pausanias pakeni Tegeaan.
* Agesipolis I:stä tulee Spartan kuningas.

## Syntyneitä
*

## Kuolleita
* Thukydides, kreikkalainen historioitsija
* Lysandros, spartalainen laivaston komentaja

## Lähteet
394 eaa.

## Tapahtumia
* Korintin sota:
** Koroneian taistelu, Spartan kuningas Agesilaos II kukisti Spartaa vastaan liittoutuneet kreikkalaiset kaupunkivaltiot.
** Nemean taistelu, Sparta voitti vihollisensa Theban, Korintin, Argoksen sekä Ateenan.
** Knidoksen taistelu, ateenalaisen Kononin komentama persialainen laivasto kukisti Spartan laivaston, Sparta menetti lähes koko laivastonsa.

## Syntyneitä
*
## Kuolleita
*

## Lähteet
393 eaa.

## Tapahtumia
* Spartalainen Antalkidas lähetettiin Persiaan yrittämään horjuttaa Ateenan ja Persian välistä liittoa.

## Syntyneitä
*
## Kuolleita
* Neferites I, Egyptin faarao
392 eaa.

## Tapahtumia
* Aristofanes julkaisi komediansa *[[Naisten kansankokous]]* (*Ekklesiazusai*)

## Syntyneitä
*

## Kuolleita
* Konon, ateenalainen laivaston päällikkö.
391 eaa.

## Tapahtumia
* Korintin sota – Ateenalaiset lähettivät Andokideen yrittämään sopia rauhanehdoista Spartan kanssa, mutta hän epäonnistui.
## Syntyneitä
*
## Kuolleita
*
397 eaa.

## Tapahtumia
* Karthagolainen kenraali Himilkon piirittää Syrakusaa.
* Syrakusan tyranni Dionysios I aloittaa Segestan piirityksen.
 
## Syntyneitä
* Antipatros, makedonialainen kenraali
* Dionysios II, Syrakusan tyrannin Dionysios I:n poika.

## Kuolleita
*
389 eaa.

## Tapahtumia
* Elleporuksen taistelu - Dionysios vanhempi kukisti Etelä-Italian kreikkalaiskaupungit.
* Marcus Furius Camillus kukisti lopullisesti volskit ja eekvit. 
* Korintin sota:
** Ateenalaiset yrittivät vallata Aiginan, mutta spartalaiset ajoivat heidät pois.
** Spartan kuningas Agesilaos II teki sotaretken Akarnaniaan.
388 eaa.

## Tapahtumia
* Aristofaneen näytelmän *[[Rikkaus (Aristofanes)|Rikkaus]]* ensiesitys. 
* Platon palasi Ateenaan Syrakusasta.

## Syntyneitä
*
## Kuolleita
* Thrasybulos, ateenalainen sotilas ja poliitikko joka kukisti Ateenaa hallinneet Kolmekymmentä tyrannia.
387 eaa.

## Tapahtumia
* Korintin sota:
** Antalkidaan rauha solmittiin. Sen mukaan Vähän-Aasian kreikkalaiskaupungit kuuluivat Persialle ja muut kreikkalaiset kaupungit tulivat olemaan itsenäisiä.
* Gallialaiset hyökkäävät Roomaan ja kaupunki poltetaan. Tapauksen jälkeen Rooma ympäröidään muureilla.

## Syntyneitä
* Herakleides Pontoslainen, antiikin kreikkalainen peripateettiseen koulukuntaan kuulunut filosofi.

## Lähteet
386 eaa.

## Tapahtumia
* Syrakusan tyranni Dionysios I valtasi Rhegiumin ja myi sen asukkaat orjiksi.
* Plataia jälleenrakennettiin sen jälkeen kun thebalaiset ja spartalaiset tuhosivat sen vuonna 427 eaa.
324 eaa.

## Tapahtumia
* maaliskuu, Aleksanteri Suuri meni naimisiin Dareios III:n tyttären Stateiran ja Artakserkses III:n tyttären Parysatiin kanssa. Samassa Susassa pidetyssä seremoniassa 10&nbsp;000 makedonialaista sotapäällikköä meni naimisiin persialaisten aristokraattien tyttärien kanssa.
* elokuu, Aleksanteri Suuren armeija oli vähällä kapinoida Opiksessa. 

## Syntyneitä

* Antiokhos I, Persian kuningas

## Kuolleita
* lokakuu, Hefaistion, Aleksanteri Suuren ystävä ja ratsuväen komentaja.

## Lähteet
327 eaa.

## Tapahtumia
* Aleksanteri Suuri kukisti lopullisesti kapinan Baktriassa ja Sogdianassa.
* Aleksanteri Suuri meni naimisiin baktrialaisen päällikön tyttären Roksanen kanssa.
* Salaliitto Aleksanteri Suurta vastaan paljastui. Kallisthenesta syytettiin osallisuudesta salaliittoon ja hänet teloitettiin.
* Toinen samniittisota alkaa.
 
## Syntyneitä
* Aleksanteri Suuren ja Barsinen poika Herakles

## Kuolleita
*
328 eaa.

## Tapahtumia
* Aleksanteri Suuri jatkaa sotaa kapinallisia vastaan Baktriassa ja Sogdianassa. Kapinan johtaja Spitamenes saadaan lopulta kiinni ja hänet teloitetaan.
* Aleksanteri Suuri tappaa juovuspäissään Kleitos Mustan, joka oli kritisoinut kuningasta erään juhlan aikana.

## Syntyneitä
*

## Kuolleita
* Kleitos Musta
378 eaa.

## Tapahtumia
* Attikan meriliittoon liittyy Ateenan johtaman uudistuksen seurauksena 60 rannikko- ja saariyhdyskuntaa. Ateena haaveilee saavuttavansa entisen loistonsa, vaikka liittosopimuksessa vahvistetaan yksityisten valtioiden suvereenisuutta. 

## Syntyneitä
*

## Kuolleita
*

## Lähteet
329 eaa.

## Tapahtumia
* Heinäkuu, Bessos eli Artakserkses V jää Aleksanteri Suuren vangiksi. Hänet teloitetaan koska hän murhasi Persian kuninkaan Dareios III:n.
* Elokuu, baktrialainen päällikkö Spitamenes kapinoi Aleksanteri Suurta vastaan. 
* Aleksanteri Suuri valtaa Samarkandin
* Kaukasian Aleksandria perustetaan.

## Syntyneitä
*

## Kuolleita
* Bessos eli Artakserkses V, persialainen usurpaattori.
385 eaa.

## Tapahtumia
* Platonin Akatemia perustettiin noin vuonna 385 eaa.

## Syntyneitä
*
## Kuolleita
* Aristofanes, komediakirjailija.
325 eaa.

## Tapahtumia
* tammikuu, Aleksanteri Suuri haavoittuu taistelussa mallialaisia vastaan.
* Krateros johtaa osan Aleksanteri Suuren armeijasta Intiasta takaisin Persiaan.
* Aleksanteri Suuri aloittaa Gedrosian aavikon ylittämisen. 
* Nearkhoksen johtama laivasto purjehtii Indukselta Persianlahdelle.

## Syntyneitä
* 

## Kuolleita
*
337 eaa.

## Tapahtumia
* Roomalaiset valitsivat ensimmäisen kerran plebeijin preettoriksi.

## Syntyneitä
* Demetrios I, Makedonian kuningas, Antigonos I:n ja Stratoniken poika.

## Kuolleita
* Speusippos, Platonin sisarenpoika ja seuraaja.
338 eaa.

## Tapahtumia
* Khaironeian taistelu. Makedonian Filippos II alisti Kreikan hallintaansa ja perusti Korintin liiton.
* Arsesista tuli Persian kuningas.
* Spartalaiset ja taraslaiset kukistuivat Mandurian taistelussa. Spartan kuningas Arkhidamos III kuolee taistelussa.
* Agis III:sta tuli Spartan kuningas.
* Roomalaiset kukistivat latinalaiset Trifanumin taistelussa.

## Syntyneitä
*

## Kuolleita
* Artakserkses III, Persian kuningas, murhattiin.
* Arkhidamos III, Spartan kuningas, kuoli taistelussa.

## Lähteet
339 eaa.

## Tapahtumia
* Amfissalaiset ovat varastaneet osan Delfoin Apollonin temppelin maaomaisuudesta ja Delfoin oraakkeli pyytää apua Filippos II:lta, joka tuhoaa Amfissan ja sen jälkeen valloittaa Boiotiaan johtava solat. Kreikan kaupunkivaltiot pelästyvät ja Theba ja Ateena solmivat liiton, johon liittyy Korintti ja muita kaupunkivaltioita.

## Syntyneitä
*

## Kuolleita
*

## Lähteet
376 eaa.

## Tapahtumia
* Attikan meriliittoon pyrkii useita uusia jäseniä, sillä ateenalainen amiraali Khabrias voittaa peloponnesolaisten laivaston Naksoksen lähellä. Ateena on nyt Egeanmeren valtias.
## Syntyneitä
*

## Kuolleita
*

## Lähteet
341 eaa.

## Tapahtumia
* Makedonian kuningas Filippos II yrittää vallata Byzantionin, mutta joutuu lopulta luopumaan aikeistaan.
* Rooma ja samnilaiset sopivat rauhan ja jakavat keskenään Campanian tasangon.

## Syntyneitä
* Kreikkalainen filosofi Epikuros syntyy.

## Kuolleita
*

## Lähteet
371 eaa.

## Tapahtumia
* Spartassa pidetään rauhankonferenssi. Ateena ja Sparta ovat tehneet rauhansopimuksen, ja samalla myös Sparta tunnustaa toisen Ateenan liiton. Sparta ei kuitenkaan hyväksy Theban asemaa, jonka takia thebalaiset lopettavat neuvottelut, ja sota jatkuu.
* Leuktran taistelu - Epameinondaan johtamat thebalaiset kukistavat spartalaiset. Theban hegemonian alku.
* Agesipolis II:sta tuli Spartan kuningas.

## Syntyneitä
*

## Kuolleita
* Kleombrotos I, kuoli Leuktran taistelussa.

## Lähteet
343 eaa.

## Tapahtumia
* Samnilaiset hyökkäävät Apenniineilta Campanian tasangolle. Rooma auttaa Capuaa sen pyydettyä apua.

## Syntyneitä
*

## Kuolleita
*

## Lähteet
362 eaa.

## Tapahtumia
* Mantineian taistelu: Thebalaiset liittolaisineen johtajanaan Epameinondas voittivat spartalaiset ja ateenalaiset, mutta Theban lyhyt valta romahti pian.

## Syntyneitä
* Eumenes Kardialainen

## Kuolleita
* Epameinondas, Theban kenraali.

## Lähteet
367 eaa.

## Tapahtumia
* Plebeijit ovat nyt vaalikelpoisia konsulin virkaan. Seuraavana vuonna ensimmäinen plebeiji valitaan konsuliksi.

## Syntyneitä
*

## Kuolleita
* Syrakusan tyranni Dionysios I. Häntä seurasi hallitsijana hänen poikansa Dionysios nuorempi.

## Lähteet
375 eaa.

## Tapahtumia
* 
## Syntyneitä
*
## Kuolleita
* Gorgias (Γοργἰας) (n. 483-375 eaa) oli kreikkalainen sofisti, reetori ja esisokraatikkoihin lukeutunut filosofi
405 eaa.

## Tapahtumia
* Aigospotamoin taistelu: Lysandros hyökkää Ateenan laivastoa vastaan Aigospotamoin kohdalla ja valtaa ne kaikki. Tappio on niin murskaava, ettei Ateena pysty enää jatkamaan sotaa.

## Syntyneitä
*

## Kuolleita
* Filolaos, kreikkalainen esisokraatikkoihin lukeutunut filosofi ja matemaatikko.

## Lähteet
407 eaa.

## Tapahtumia
* Lysandros, Spartan ylipäällikkö Vähässä-Aasissa, saa Kyyroksen maksamaan Persian varoista Spartalle sotavaroja.
* Alkibiadeksen alipäällikkö Antiokhos antautuu spartalaisia vastaan, vaikka Alkibiades on käskenyt toisin. Ateenan kansankokous erottaa tapahtuman johdosta Alkibiadeksen, joka lähtee Traakiaan.

## Syntyneitä
*

## Kuolleita
*

## Lähteet
408 eaa.

## Tapahtumia
* Alkibiades palaa Ateenaan, jossa hänelle suodaan Ateenan sotavoimien rajaton komento.
* Dareios II nimittää Lyydian maaherraksi poikansa Kyyroksen.

## Syntyneitä
* Dion Syrakusalainen, Suur-Kreikan Syrakusan tyranni.

## Kuolleita
*

## Lähteet
Miranda NG

**Miranda NG** on pikaviestintäohjelma, joka tukee ICQ-, AIM-, Windows Live Messenger-, XMPP- (ja näin myös Google Talk-), Yahoo-, IRC-, Twitter-, Gadu-Gadu-, Tlen- ja Netsend-protokollia. Miranda NG on tehokkaasti muokattavissa ja siihen on valmiina lukuisia lisäosia, joiden avulla Miranda NG tukee vähemmänkin tunnettuja protokollia. Muokattavuuden ansiosta ohjelma on myös kevyt, koska vain halutut protokollat ovat käytössä. Ohjelma on käännetty lukuisille kielille, myös suomeksi.

Miranda IM toimii vain Microsoft Windows -käyttöjärjestelmässä. Projekti aloitettiin 2. helmikuuta 2000.

Miranda IM:n hitaan kehitystahdin vuoksi sen jatkajaksi on aloitettu uusi Miranda NG -projekti.

## Lähteet

## Aiheesta muualla

* Official Miranda NG website
* Official Miranda NG Wiki
* Official Miranda NG source
* Original Miranda IM source
403 eaa.

## Tapahtumia
* Demokratia palautetaan Ateenassa, kun Spartan kuningas Pausanias siirtää joukkoja Ateenan ja Pireuksen välille.

## Syntyneitä
*
## Kuolleita
*

## Lähteet
411 eaa.

## Tapahtumia
* Ateenassa siirrytään demokratiasta oligarkiaan. Vallankaappauksen tekee vanhoillinen rauhanpuolue, mutta demokratia palautetaan pian, koska Samoksessa olleen laivaston miehistö uhkailee hyökkäyksellä ja kaupunginhallitus sopii asiasta laivaston kanssa. Sopimuksessa annetaan myös anteeksi Alkibiadeelle.

## Syntyneitä
*

## Kuolleita
*

## Lähteet
412 eaa.

## Tapahtumia
* Alkibiades purjehtii Vähään-Aasiaan spartalaisen laivaston mukana. Tavattuaan Tissaferneen hän alkaa toimia spartalaisia vastaan.
* Egypti nousee persialaisvaltaa vastaan ja maasta karkotetaan miehitysjoukot.

## Syntyneitä
*

## Kuolleita
*

## Lähteet
Miranda

**Miranda** tarkoittaa ainakin seuraavia asioita:

;paikkoja:
*Miranda, Venezuelan osavaltio
*Miranda de Ebro, kaupunki Burgosin maakunnassa Espanjassa
*Miranda do Douro, kaupunki Portugalissa
*Miranda, Uranuksen kuu
;henkilöitä:
*Miranda, naisen etunimi
*João Miranda de Souza Filho, pelaajanimeltään **Miranda** (s. 1984), brasilialainen jalkapalloilija
*Miranda, seuraavien henkilöiden sukunimi:
**Alípio de Miranda Ribeiro (1874–1939), brasilialainen eläintieteilijä
**Ana Miranda Paz (s. 1971), espanjalainen poliitikko ja europarlamentaarikko
**Antônio Afonso de Miranda (1920–2021), brasilialainen roomalaiskatolinen piispa
**Carmen Miranda (1909–1955), portugalilais-brasilialainen sambalaulaja ja elokuvanäyttelijä
**Cyril Miranda (s. 1985), ranskalainen maastohiihtäjä
**Danny Miranda (s. 1964), brittiläinen basisti
**Diamantino Miranda (s. 1959), portugalilainen jalkapalloilija
**Edison Miranda (s. 1981), kolumbialainen nyrkkeilijä
**Francisco de Miranda (1750–1816), venezuelalainen vallankumouksellinen
**Francisco de Sá de Miranda (1481–1558), portugalilainen runoilija
**Hugo Miranda (s. 1980), paraguaylainen jalkapalloilija
**Isa Miranda, oik. *Ines Isabella Sampietro* (1905–1978), italialainen näyttelijä
**Jesús Miranda (s. 1946), puertoricolainen uskonnollinen johtaja, Creciendo en Gracia -lahkon perustaja
**João Miranda Teixeira (s. 1935), portugalilainen roomalaiskatolinen piispa
**José Ely de Miranda, *Zito* (1932–2015), brasilialainen jalkapalloilija
**Juan Carreño de Miranda (1614–1685), espanjalainen taidemaalari
**Leonardo de Miranda Pereira (s. 1936), brasilialainen roomalaiskatolinen piispa
**Lin-Manuel Miranda (s. 1980), yhdysvaltalainen näyttelijä, säveltäjä ja näytelmäkirjailija
**Marco Miranda (s. 1998), sveitsiläinen jääkiekkoilija
**Maximino Martínez Miranda (s. 1951), meksikolainen roomalaiskatolinen piispa
**Miguel Angel Aguilar Miranda (1939–2025), ecuadorilainen roomalaiskatolinen piispa
**Perseo Miranda (s. 1965), italialainen heavy metal -laulaja
**Roberto Lopes Miranda, *Roberto* (s. 1944), brasilialainen jalkapalloilija
**Teodoro Enrique Pino Miranda (1946–2020), meksikolainen roomalaiskatolinen piispa
*Miranda, kuvitteellisia henkilöitä:
**Miranda, henkilö Shakespearen näytelmässä Myrsky
**Esteban Miranda, espanjalainen seikkailija ja gigolo Tarzan-kirjoissa

;muita merkityksiä:
*Miranda, brittiläinen komediasarja
**[[Miranda transalpina]]*, ampiaishämähäkki
*Miranda IM, pikaviestinohjelma
*M/S Miranda, ahvenanmaalaisen Godby Shipping Ab:n omistuksessa oleva rahtilaiva
*"Miranda", Leevi and the Leavingsin kappale vuodelta 1991
*Miranda vastaan Arizona, Yhdysvaltain korkeimman oikeuden ennakkopäätös
** Edellisestä johdetut *[[Miranda vastaan Arizona|Miranda-oikeudet]]* Yhdysvalloissa.
449 eaa.

## Tapahtumia
* Rooman kaksitoista laintaulua esitetään Rooman asukkaille - ensimmäiset yleiset Rooman tasavallan lait.

## Syntyneitä
*
## Kuolleita
*
413 eaa.

## Tapahtumia
* Sparta linnoitti peloponnesolaissodassa Ateenan lähellä sijainneen Dekeleian kaupungin.
* Sisilian sotaretki: Demosthenes toi Ateenan Sisilian tuhotuille joukoille suuria vahvennusjoukkoja. Demosthenes tajuaa, että ateenalaiset tulevat häviämään taistelut ja ehdottaa perääntymistä. Nikias suostuu, mutta koska on kuunpimennys, taikauskoinen johtaja viivyttää tyhjentämistä. Viholliset hyökkäävät Syrakusan sataman ulkopuolella ja Ateenan laivasto tuhotaan.
* Lesbos, Khios ja Euboia, jotka olivat Ateenan alamaisia, lähettävät Spartalle avunpyynnön.

## Syntyneitä
*

## Kuolleita
*

## Lähteet
414 eaa.

## Tapahtumia
* Nikias johti ateenalaisten hyökkäystä Syrakusaan peloponnesolaissodan Sisilian sotaretken aikana. Hyökkäys saavutti hieman menestystä, mutta Spartan Gylippoksen tuodessa syrakusalaisille joukkoja taistelut venyivät.
* Aristofaneen *[[Linnut (Aristofanes)|Linnut]]*-näytelmä esitettiin ensimmäisen kerran.

## Syntyneitä
*

## Kuolleita
*

## Lähteet
415 eaa.

## Tapahtumia
* Hermien turmeleminen: Ateenassa sattunut uskonnollis-poliittinen skandaali.
* Sisilian sotaretki: Alkibiades aloittaa Ateenan sotaretken Sisiliaan. Sekä Alkibiades että Nikias ovat komennossa. Molempien ollessa sotimassa, Alkibiadeksen vastustajat juonittelevat häntä vastaan tuomioistuimessa ja Alkibiades pyydetään kotiin vastaamaan syytteisiin Eleusiin pyhien menojen pilkkaamisesta. Alkibiades pakenee Spartaan ja Ateenan tuomioistuin tuomitsee hänet kuolemaan.

## Syntyneitä
*

## Kuolleita
*

## Lähteet
447 eaa.

## Tapahtumia
* Parthenonin rakennustyö alkoi. 
* Ateenan ja Persian välinen sota päättyy Ateenan voittoon

## Syntyneitä
*
## Kuolleita
*

## Lähteet
416 eaa.

## Tapahtumia
* Kreikkalainen Segestasta, Sisiliasta tullut valtuuskunta pyytää Ateenalta sotilaallista apua Selinusta, jota Syrakusa tukee, vastaan. Alkibiades saa kansankokouksen suostumaan Nikiaan estelyistä huolimatta.
* Ateenalaiset aloittivat Meloksen piirityksen.

## Syntyneitä
*
## Kuolleita
*

## Lähteet
448 eaa.

## Tapahtumia
* Kalliaan rauha: Kallias sopi rauhasta Persian kanssa.
* Ateena alkoi kehittää Deloksen meriliittoa yhä enemmän omaksi imperiumikseen: muut jäsenet joutuivat nyt maksamaan Ateenalle kiinteää rahaveroa. Ateena käytti varoja kuten halusi, esimerkiksi rakennushankkeisiinsa.

## Syntyneitä
*

## Kuolleita
*

## Lähteet
445 eaa.

## Tapahtumia
* Ateena ja Sparta sopivat 30-vuotisen rauhan. Molemmat tunnustavat toisiensa yliherruusaseman maalla ja merellä.
* Perikles antaa köyhillekin mahdollisuuden päästä valtion hallitustoimiin. Virkamiehille ja neuvoston jäsenille aletaan maksaa palkkaa.
* Ateenan ja Pireuksen välille rakennetaan niin kutsutut Pitkät muurit.
* Persian kuningas Artakses I käskee Nehemian, juutalaisen juomanlaskijansa, rakennuttamaan Jerusalemin muurit uudelleen.

## Syntyneitä
*

## Kuolleita
*

## Lähteet
421 eaa.

## Tapahtumia
* Ateenalainen Nikias ja Spartan kuningas Pleistoanaks neuvottelevat rauhansopimuksen, niin sanotun Nikiaan rauhan, Ateenan ja Spartan välille. Spartan liittolaiset suuttuvat rauhasta, erityisesti Theba ja Korintti.

## Syntyneitä
*
## Kuolleita
*

## Lähteet
422 eaa.

## Tapahtumia
* Amfipoliin taistelu: Ateena vastaan Sparta. Taistelussa Sparta löi Ateenan.

## Syntyneitä
*
## Kuolleita
*
424 eaa.

## Tapahtumia
* Delionin taistelu Ateenan ja Boiotian välillä: Ateenan tappio ja Delionin valtaus muutamassa viikossa.
* Spartalainen Brasidas valtaa Amfipoliin. Ateenalainen Thukydides ei ehdi paikalle pelastamaan kaupunkia. Tämän vuoksi Thukydides tuomitaan Ateenan kansankokouksessa maanpakoon.
* Kuningas Artakserkses I:n kuoltua hänen poikansa Kserkses II ehtii hallita vain 6 viikkoa, kunnes hänen velipuolensa Sogdianos murhaa hänet. Sogdianoksen kukistaa toinen velipuoli Okhos, joka hallitsee valtakuntaa nimellä Dareios II.

## Syntyneitä
*

## Kuolleita
* Kuningas Artakserkses I.
* Kuningas Kserkses II.

## Lähteet
441 eaa.

## Tapahtumia
* Zhou Ai Wangista tulee Kiinan Zhou-dynastian kuningas, mutta hän kuolee ennen vuoden loppua, seuraajaksi nousee Zhou Si Wang.

## Syntyneitä
*
## Kuolleita
*